
Kakav je propis o onome ko čuje ezan, a ne ode u džamiju (mesdžid), mada klanja svih pet namaza, bilo u kući ili na radnom mjestu?


* 
* 
* 
* 
* 
* 
* 

 

Kakav je propis o onome ko čuje ezan, a ne ode u džamiju?
=========================================================

 

Takav postupak nije dozvoljen. Dužnost je odazvati se na poziv (ezan), shodno riječima Poslanika, sallallahu ‘alejhi ve sellem:  

”Ko čuje ezan, pa potom ne dođe na namaz, poslije mu namaz neće biti primljen, osim ako ima uzur (opravdan razlog).”  

Upitan je Ibn – ‘Abbas, radijallahu anhu:  

”Kakav je to uzur?” Odgovorio je: ”Strah ili bolest.”


Došao je Allahovom Poslaniku, sallallahu ‘alejhi ve sellem, slijep čovjek, te se požalio: ”Ja nemam nikoga da me vodi u mesdžid, pa imam li kakvu povlasticu, da klanjam u kući?” Allahov Poslanik, sallallahu ‘alejhi ve sellem, ga upita: “Čuješ li ezan?“ “Da”, odgovorio je. “Onda se odazovi”, reče Poslanik, sallallahu ‘alejhi ve sellem.


Ako jedan slijepac, koji nema vodiča ne može koristiti olakšicu, podrazumijeva se da ni drugi nema pravo izostaviti namaz u džema’atu. Muslimanu je dužnost obavljati namaz u njegovo vrijeme i u džema’atu. Međutim, ako bude udaljen od mesdžida toliko da ne čuje ezan, neće biti griješan ako bi klanjao u svojoj kući. Ako se strpi na poteškoći, klanjajući u džema’atu, to mu je svakako bolje.


ŠEJH IBN BAZ  

(Fetve učenjaka dvaju harema – 112. str.)


